Som barn var jeg ofte udsat for dyresex imod min vilje. Når jeg kom hjem fra skole, blev jeg som regel udsat for et seksuelt angreb af vores lille velklippede dværgpuddel, Debbie. Så snart jeg kom inden for døren, kastede Debbie sig over et af mine to ben, klyngede sig fast til det og begyndte at gnubbe sig op ad det, indtil Debbie fik krampe.

For det meste var jeg ligeglad og gik rundt med Debbie om benet, mens jeg gik i køkkenet og smurte nogle håndmadder, eller hun sad fast på benet, mens jeg læste Anders And. Andre gange var det irriterende, og jeg skubbede Debbie væk.

Sex mellem mennesker og dyr skal ifølge et nyt lovforslag fra regeringen være forbudt, selv om det ikke skader dyret. Dog omfatter forbuddet ikke seksuelle handlinger, som udføres i forbindelse med f.eks. avl og reproduktion.